๖.๖ เงินหรือทรัพย์สินที่มีผู้ยกให้โดยพินัยกรรมอื่น ๆ โดยมิได้มีเงื่อนไขผูกพันให้มูลนิธิ
ต้องรับผิดชอบในหนี้สินหรือภาระผูกพันอื่นใด

๖.๗ ดอกผลซึ่งเกิดจากทรัพย์สินของมูลนิธิ

๖.๘ รายได้อันเกิดจากการจัดกิจกรรมของมูลนิธิ

ข้อ ๗ กรมการของมูลนิธิต้องมีคุณสมบัติดังนี้

๗.๑ กรรมการโดยตำแหน่ง มีจำนวนไม่น้อยกว่า ๑๔ คน แต่ไม่เกิน ๒๐ คน
ประกอบด้วยผู้บัญชาการทหารเรือ เป็นรองประธานกรรมการ ท่านที่ ๑ และปลัดกระทรวงทรัพยากรธรรมชาติ
และสิ่งแวดล้อมเป็นรองประธานกรรมการ ท่านที่ ๒ ผู้ช่วยผู้บัญชาการทหารเรือ อธิบดีกรมทรัพยากร
ทางทะเลและชายฝั่ง อธิบดีกรมประมง อธิบดีกรมประชาสัมพันธ์ อธิบดีกรมการปกครอง อธิบดีกรมสารนิเทศ
และอธิบดีกรมอุทยานแห่งชาติ สัตว์ป่า และพันธุ์พืช และอธิบดีกรมควบคุมมลพิษ เป็นกรรมการ
เจ้ากรมกิจการพลเรือนทหารเรือ เป็นกรรมการและเลขานุการ รองเจ้ากรมกิจการพลเรือนทหารเรือ
และรองผู้อำนวยการสำนักกิจการพลเรือน กรมกิจการพลเรือนทหารเรือ เป็นกรรมการและผู้ช่วยเลขานุการ
เจ้ากรมการเงินทหารเรือ เป็นกรรมการและเหรัญญิก และผู้อำนวยการ กองบัญชีและการเงิน
กรมการเงินทหารเรือ เป็นกรรมการและผู้ช่วยเหรัญญิก

ความในวรรคนี้ ให้หมายความรวมถึงผู้รักษาราชการแทน หรือผู้รักษาราชการ ในตำแหน่ง
ของผู้ดำรงตำแหน่งดังกล่าวด้วย

๗.๒ กรรมการที่คณะกรรมการมีมติต่างตั้ง ซึ่งจะมีหรือไม่มีก็ได้ ถ้ามีจำนวนต้องเป็นไป
ตามข้อบังคับ ข้อ ๑๑ และต้องมีคุณสมบัติดังต่อไปนี้

๗.๒.๑ มีอายุไม่ต่ำกว่า ๒๕ ปี บริบูรณ์

๗.๒.๒ ไม่เป็นบุคคลล้มละลาย หรือไร้ความสามารถ หรือเสมือนไร้ความสามารถ

๗.๒.๓ ไม่เป็นผู้มีหนี้สินล้นพ้นตัว

ข้อ ๑๗ องค์ประธานกรรมการมูลนิธิ มีอำนาจหน้าที่ ดังนี้

๑๗.๑ เป็นองค์ประธานของการประชุมคณะกรรมการมูลนิธิ

๑๗.๒ ส่งเรียกประชุมคณะกรรมการมูลนิธิ

๑๗.๓ เป็นผู้แทนของมูลนิธิในการติดต่อกับบุคคลภายนอก และในการทำนิติกรรมใด ๆ ของมูลนิธิหรือการลงพระนามในเอกสาร ข้อบังคับ และสรรพหนังสืออันเป็นหลักฐานของมูลนิธิและในการอรรถคดีนั้น ทั้งนี้ องค์ประธานกรรมการมูลนิธิ อาจมอบอำนาจให้กรรมการผู้ใดผู้หนึ่งทำการแทนได้

๑๗.๔ ถ้าองค์ประธานกรรมการมูลนิธิไม่สามารถปฏิบัติหน้าที่ในการประชุมคราวหนึ่งครบกำหนดไว้ ให้ที่ประชุมเลือกตั้งกรรมการมูลนิธิผู้ใดผู้หนึ่งเป็นประธานสำหรับการประชุมคราวนั้น

๑๗.๕ ปฏิบัติการอื่น ๆ เพื่อให้บรรลุวัตถุประสงค์ของมูลนิธิ

ข้อ ๑๘ รองประธานกรรมการมูลนิธิมีหน้าที่ ดังนี้

๑๘.๑ รองประธานกรรมการ ท่านที่ ๑ มีหน้าที่กำกับดูแลและรับสนองงาน องค์ประธานกรรมการ ฝ่ายโครงการและกิจกรรม ฝ่ายกฎหมาย ฝ่ายการเงินและการบัญชี และสำนักงานมูลนิธิ

๑๘.๒ รองประธานกรรมการ ท่านที่ ๒ มีหน้าที่กำกับดูแลและรับสนองงาน องค์ประธานกรรมการ ฝ่ายรายได้ ฝ่ายวิชาการและส่งเสริม และฝ่ายสื่อสารองค์กร

๑๘.๓ ปฏิบัติการอื่น ๆ เพื่อให้บรรลุวัตถุประสงค์ของมูลนิธิ

ข้อ ๒๔ คณะกรรมการมูลนิธิจะต้องจัดให้มีการประชุมสามัญทุก ๆ ปี โดยภายในเดือนมกราคม และต้องมีกรรมการมูลนิธิเข้าประชุมอย่างน้อยกึ่งหนึ่งของจำนวนกรรมการทั้งหมด จะเป็นองค์ประชุม โดยบรรจุวาระพิจารณาการประชุม ดังต่อไปนี้

•รายงานผลดำเนินงานประจำปี
•รายงานงบแสดงสถานะทางการเงิน (รายรับ - รายจ่าย) และการแสดงบัญชีประจำปี
•แผนการดำเนินงานประจำปี
• การแต่งตั้งผู้สอบบัญชีประจำปี

หน้า ๖๓

เล่ม ๑๔๑ ตอนที่ ๖๖ ง
ราชกิจจานุเบกษา

๒๕ กรกฎาคม ๒๕๖๗

ข้อ ๓๑ ให้เหรัญญิกสามารถเก็บรักษาเงินสดไว้ในสำนักงานมูลนิธิ ไม่เกิน ๒๐,๐๐๐ บาท

ข้อ ๓๓ การส่งจ่ายโดยเช็คหรือตั๋วสั่งจ่ายเงิน

๓๓.๑ ตามข้อ ๓๐.๑ จะต้องมีการลงพระนามขององค์ประธานกรรมการมูลนิธิ
และลายมือชื่อรองประธานกรรมการ ท่านที่ ๑ และลายมือชื่อเหรัญญิก อย่างน้อยสองในสามลงพระนาม
และลงนามร่วมกันทุกครั้งจึงจะเบิกจ่ายได้

๓๓.๒ ตามข้อ ๓๐.๒ จะต้องมีการลงลายมือชื่อของรองประธานกรรมการมูลนิธิ
ท่านที่ ๑ และลายมือชื่อเหรัญญิก และลายมือชื่อผู้ช่วยเหรัญญิก ลงนามร่วมกันทุกครั้ง จึงจะเบิกจ่ายได้
นายทะเบียนมูลนิธิกรุงเทพมหานคร ได้จดทะเบียนแก้ไขเพิ่มเติมข้อบังคับของมูลนิธิรายนี้แล้ว
ตั้งแต่วันที่ 5 มีนาคม 2567
ฉะนั้น อาศัยอำนาจตามความในมาตรา 126 แห่งประมวลกฎหมายแพ่งและพาณิชย์
จึงประกาศให้ทราบโดยทั่วกัน
# ประกาศ ณ วันที่ 5 มีนาคม พ.ศ. 2567
## สุทธิพงษ์ จุลเจริญ
### ปลัดกระทรวงมหาดไทย
#### นายทะเบียนมูลนิธิกรุงเทพมหานคร